**Referensz kérdések a 14 éves versenyzők számára**

**8.**

**Kinek állít emléket a Bod Péter által 1767-ben kiadott Erdélyi Féniks? A szóban forgó személy milyen kiadványokkal írta be nevét a magyar művelődéstörténetbe?**

**Ki írt róla drámát?**

**Válasz:**

Az 1767-ben Nagyenyeden kiadott Erdélyi Féniks Tótfalusi Kis Miklósnak (más névalakban Misztótfalusi Kis Miklósnak) állít emléket. Ez a könyv Pápai Páriz Ferenc Tótfalusi Kis Miklós halálára írott versét tartalmazza, előszóval és jegyzetekkel ellátva.

Tótfalusi Kis Miklós betűmetsző, európai hírű nyomdász és a magyar művelődéstörténet nagy úttörője volt. Saját költségére adta ki Károlyi Gáspár teljes bibliafordítását, Szenczi Molnár Albert zsoltárfordításait, Balassi Bálint, Rimay János istenes énekeit, Comenius tankönyveit. Az ortodox kálvinista egyház vádjaira Apologia, majd Maga mentsége c. írásaiban válaszolt. Németh László Eklézsiamegkövetés címen írt róla drámát (1946).

**Források:**

A magyar irodalom története 1600-tól 1772-ig = 564. o.

Magyar életrajzi lexikon II. köt. 887-888. o.

Magyar irodalmi lexikon III. köt. 385-387. o.

A kérdés pontértéke: 5